คือว่าหนูมีอาการเศร้า แบบอยุ่ดีๆน้ำตาก้ไหล แล้วก้ปวดหัว เครียดกับเรื่องทีาบ้าน เครียด ชอบอยู่คนเดียว ช่วงหลังๆมานี้ เวลาหนูเศร้าเสียใจ หนูจะทุบตัวเอง ตีตัวเอง โดยที่ไม่รุ้ตัวพอรู้ตัวอีกทีคือเจ็บ เป็นแบบนี้โดยที่ควบคุมไม่ได้
สวัสดีค่ะ อาการดังกล่าวมา อาจมีภาวะซึมเศร้า โรคซึมเศร้าจากปัญหาในชีวิต แต่อาจจะอันตรายมากกว่านั้นได้หากมีพฤติกรรมทำร้ายตนเองร่วมด้วยภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน หากมีภาวะซึมเศร้าติดต่อกันเกิน 2 อาทิตย์ อาจเข้าข่ายเป็นโรคซึมเศร้า ซึ่งอาจมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมการมีพฤติกรรมทำร้ายตนเองดังกล่าวมา น่าจะเป็นสัญญาณอันตรายของอาการทางจิตและความเครียดที่มีอยู่ แนะนำให้รีบไปพบจิตแพทย์เพื่อประเมินสภาพจิตเบื้องต้นค่ะแนะนำการตั้งสติ และนึกถึงคนที่รักให้มากๆ ไม่ทำร้ายตนเองและผู้อื่น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์